
Nr. 4c-2/1240
PLx.571/2017


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţă a Guvernului nr.77/2017 privind înfiinţarea Centrului Naţional pentru Informaţii Financiare, trimis cu adresa nr. PLx.571/2017, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Marius – Constantin BUDĂI

RAPORT

asupra proiectului de Lege pentru aprobarea Ordonanţei 
de urgenţă a Guvernului nr.77/2017 privind înfiinţarea 
Centrului Naţional pentru Informaţii Financiare
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.77/2017 privind înfiinţarea Centrului Naţional pentru Informaţii Financiare.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege  în ședința din 6 decembrie 2017.

La dezbaterea proiectului de lege s-a avut în vedere avizul favorabil al Comisiei pentru munca şi protecție sociala, avizul favorabil al Comisiei pentru tehnologia informației şi comunicațiilor şi avizul favorabil al Consiliului Legislativ.
Proiectul de lege supus dezbaterii are ca obiect de reglementare înfiinţarea Centrului Naţional pentru Informaţii Financiare în cadrul Ministerului Finanţelor Publice, structură fără personalitate juridică organizată la nivel de direcţie generală, prin reorganizarea Direcţiei generale a tehnologiei informaţiei şi preluarea activităţii în domeniul tehnologiei informaţiei şi comunicaţiilor, precum şi a posturilor şi a personalului aferent acestei activităţi, de la aparatul central al Agenţiei Naţionale de Administrare Fiscală, de la Direcţia Generală de Administrare a Marilor Contribuabili, de la Agenţia Naţională pentru Achiziţii Publice şi de la Comisia Naţională de Prognoză.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din data de 20 martie 2018.

La lucrările Comisiei și-au înregistrat prezența un număr de 24 deputați, din totalul de 25 de membri.
La dezbaterea acestui proiect de lege au participat, în calitate de invitați, reprezentanți ai Ministerului Finanţelor Publice.

În urma examinării proiectului de lege şi a opiniilor exprimate, deputații prezenți la lucrări, au hotărât cu majoritate de voturi, să supună plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.77/2017 privind înfiinţarea Centrului Naţional pentru Informaţii Financiare cu amendamentele admise prezentate în anexă.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Marius – Constantin BUDĂI
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

 Vasilica Popa

ANEXA
Amendamente admise

În urma dezbaterii, Comisia propune adoptarea proiectului de lege cu următorul amendament:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

LEGE

pentru aprobarea Ordonanţei de urgenţă a Guvernului nr.77/2017 privind înfiinţarea Centrului Naţional pentru Informaţii Financiare
	
	

	2. 
	
	Articol unic. - Se aproba Ordonanța de urgenta a Guvernului nr.77 din 26 octombrie 2017 privind înființarea Centrului National pentru Informații Financiare, publicata in Monitorul Oficial al României, Partea I, nr.854 din 30 octombrie 2017.
	Articol unic. - Se aproba Ordonanța de urgenta a Guvernului nr.77 din 26 octombrie 2017 privind înființarea Centrului National pentru Informații Financiare, publicata in Monitorul Oficial al României, Partea I, nr.854 din 30 octombrie 2017, cu următoarea completare:
	

	3. 
	Titlul ordonanţei:

ORDONANȚĂ DE URGENŢĂ 

privind înființarea Centrului National pentru Informații Financiare
	
	NEMODIFICAT 
	

	4. 
	Art. 1. - In cadrul aparatului propriu al Ministerului Finanţelor Publice se înfiinţează Centrul Naţional pentru Informaţii Financiare, structură fără personalitate juridică organizată la nivel de direcţie generală, prin reorganizarea Direcţiei generale a tehnologiei informaţiei şi preluarea activităţii în domeniul tehnologiei informaţiei şi comunicaţiilor, precum şi a numărului de posturi şi personalului aferent acestei activităţi de la aparatul central al Agenţiei Naţionale de Administrare Fiscală, de la Direcţia Generală de Administrare a Marilor Contribuabili, de la Agenţia Naţională pentru Achiziţii Publice şi de la Comisia Naţională de Prognoză.
	
	NEMODIFICAT 
	

	5. 
	Art.2. - (1) Încadrarea personalului care se preia în condiţiile art. 1 se realizează în termenele şi cu respectarea regimului juridic aplicabil fiecărei categorii de personal.
	
	NEMODIFICAT 
	

	
	(2) Personalul care se preia beneficiază de drepturile salariale acordate, potrivit legii, pentru categoriile de funcţii din cadrul aparatului propriu al Ministerului Finanţelor Publice.
	
	
	

	6. 
	
	
	1. După articolul 2 se introduce un nou articol, art. 21, care va avea următorul cuprins:

„Art. 21 – (1)  În vederea dezvoltării de noi proiecte și soluții de îmbunătățire și eficientizare a sistemelor și platformelor software gestionate, Ministerul Finanțelor Publice poate angaja personal calificat în domeniul tehnologiei informației, personal contractual  încadrat cu contract individual de muncă pe perioadă determinată, încheiat prin derogare de la prevederile art. 82 alin. (3) – (5)  și ale art. 84 alin. (1) din Legea nr. 53/2003 – Codul muncii, republicată, cu modificările și completările ulterioare.
	Având în vedere complexitatea domeniului tehnologiei informației și comunicațiilor și ținând cont de diversitatea competențelor ce sunt dobândite de personalul de specialitate care își desfășoară activitatea în acest domeniu, pentru a putea răspunde în mod corespunzător nevoilor constatate la nivelul Ministerului Finanțelor Publice este necesar să se creeze pentru această instituție posibilitatea de a încadra specialiști în tehnologia informației și comunicațiilor, cu experiență în domeniul în care urmează să-și desfășoare activitatea. În acest sens, propunem ca funcțiile ce vor fi înființate la nivelul Ministerului Finanțelor Publice să nu fie limitate doar la cele de analiști și programatori de sistem informativ și să vizeze cu titlu general specialiștii în tehnologia informației și comunicațiilor. Stabilirea funcțiilor în vederea încadrării acestor specialiști se va realiza în conformitate cu Clasificarea ocupaţiilor din România, aprobată prin ordinul comun al ministrului muncii, familiei și protecției sociale și al președintelui Institutului Național de Statistică nr.1832/856/2011, cu modificările și completările ulterioare.
Totodată, având în vedere că potrivit prevederilor art. 31 alin.(1) din Legea-cadru nr.153/2017, cu modificările și completările ulterioare, „Pentru personalul contractual sau alte categorii de personal care nu beneficiază de statute speciale, ocuparea unui post vacant sau temporar vacant se face prin concurs sau examen, pe baza regulamentului-cadru care se aprobă prin hotărâre a Guvernului” și ținând cont de faptul că încadrarea specialiștilor în tehnologia informației și comunicațiilor se va realiza în mod direct, în conformitate cu criteriile și metodologia aprobată de ministrul finanțelor publice, pentru rigoarea și claritatea intenției de reglementare, apreciem necesară  instituirea unei derogări și de la aceste prevederi legale. 
În ceea ce privește nivelul drepturilor salariale propus de Ministerul Finanțelor Publice a fi acordat acestei categorii de personal, facem precizarea că la stabilirea plafonului maxim de până la de 6 ori valoarea câștigului salarial mediu brut utilizat la fundamentarea bugetului asigurărilor sociale de stat,  s-a ținut cont de nivelul de salarizare obținut  de un specialist TI&C care își desfășoară activitatea în domeniul privat,  valoarea brută a acestuia fiind la luna octombrie 2017 de aproximativ 8549 lei. 
Pentru a putea atrage specialiști de elită, cu un grad înalt de profesionalism și cu experiență în domeniu, este necesar ca prin măsurile propuse să se poată asigura și în sistemul public un nivel al câștigurilor salariale care să fie atractiv  pentru aceștia față de mediul privat. 
Astfel, la un salariu brut de 24.972 lei (6   câștiguri salariale medii brut utilizat la fundamentarea bugetului asigurărilor sociale de stat pe anul 2018 * 4162 lei), poate rezulta un salariu net maxim de aproximativ 3.000 de euro. 
În plus, în condițiile în care, înființarea funcțiilor de specialiști în tehnologia informației și comunicațiilor este reglementată în cuprinsul alin.(2) al articolului propus, propunem ca referirea la alin.(1) realizată în cuprinsul art. 21 alin.(5) să fie înlocuită cu referirea la alin.(2) al aceluiași articol.  

	
	
	
	(2)
Personalul prevăzut la alin. (1) își desfășoară activitatea în funcții de specialiști în tehnologia informației și comunicațiilor, funcții care se înființează în cadrul aparatului propriu al Ministerului Finanțelor Publice, în structura Centrului Național pentru Informații Financiare.
	

	
	
	
	(3)
Numărul posturilor aferente funcțiilor de specialiști în tehnologia informației și comunicațiilor, criteriile și metodologia de selecție, precum și condițiile în care această categorie de personal își desfășoară activitatea se aprobă prin ordin al ministrului finanțelor publice, la propunerea conducătorului Centrului Național pentru Informații Financiare, cu încadrarea în numărul maxim de posturi și în bugetul aprobat cu această destinație pentru aparatul propriu al Ministerului Finanțelor Publice.
	

	
	
	
	(4) Prin derogare de la prevederile art. 30 din Legea nr. 53/2003 – Codul muncii, republicată, cu modificările și completările ulterioare, și ale art.31 alin. (1) din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, încadrarea personalului calificat prevăzut la alin. (1) se face conform criteriilor și a metodologiei elaborată conform alin. (3).
	

	
	
	
	(5)
Drepturile salariale aferente funcțiilor înființate potrivit alin. (2) se stabilesc, prin derogare de la prevederile Legii-cadru nr. 153/2017, cu modificările și completările ulterioare, în cuantum de până la de 6 ori valoarea câștigului salarial mediu brut utilizat la fundamentarea bugetului asigurărilor sociale de stat,  prin ordin al ministrului finanțelor publice, la propunerea conducătorului Centrului Național pentru Informații Financiare.

Autor:
Dp. Bogdan HUȚUCĂ – PNL
	

	7. 
	Art.3. - (1) Achiziţiile de echipamente, bunuri şi servicii din domeniul tehnologiei informaţiei şi comunicaţiilor se realizează centralizat de către Ministerul Finanţelor Publice pentru toate instituţiile prevăzute la art. 1, cu excepţia echipamentelor pentru tehnologia informaţiei şi comunicaţiilor, finanţate în baza Acordului de împrumut (Proiectul de modernizare a administraţiei fiscale) dintre România şi Banca Internaţională pentru Reconstrucţie şi Dezvoltare, semnat la Bucureşti la 8 mai 2013, ratificat prin Legea nr. 212/2013, cu modificările ulterioare, pentru care achiziţia se efectuează de către Agenţia Naţională de Administrare Fiscală. 
	
	NEMODIFICAT 
	

	
	(2) Echipamentele, bunurile şi serviciile prevăzute la alin. (1) se pun la dispoziţia instituţiilor prevăzute la art. 1 cu titlu gratuit, pe baza unor criterii de utilizare eficientă a funcţiilor sistemului informatic, agreate de Ministerul Finanţelor Publice, la propunerea Centrului Naţional pentru Informaţii Financiare şi a instituţiilor beneficiare.
	
	
	

	8. 
	Art.4. - (1) Centrul Naţional pentru Informaţii Financiare asigură, cu titlu gratuit, serviciile de specialitate în domeniul tehnologiei informaţiei şi comunicaţiilor pentru Ministerul Finanţelor Publice şi instituţiile prevăzute la art. 1, inclusiv suportul de specialitate pentru implementarea proiectului derulat în baza acordului de împrumut ratificat prin Legea nr. 212/2013, cu modificările ulterioare. Centrul Naţional pentru Informaţii Financiare poate asigura, cu titlu gratuit, pentru alte entităţi publice, anumite servicii din domeniul tehnologiei informaţiei şi comunicaţiilor, în domeniul finanţelor publice, în condiţiile stabilite prin hotărâre a Guvernului.
	
	NEMODIFICAT 
	

	
	(2) Instituţiile prevăzute la art. 1 au obligaţia de a asigura cu titlu gratuit condiţiile tehnice necesare pentru desfăşurarea activităţii în domeniul tehnologiei informaţiei şi comunicaţiilor de către personalul Centrului Naţional pentru Informaţii Financiare.
	
	
	

	9. 
	Art.5. - (1) Centrul Naţional pentru Informaţii Financiare coordonează în mod direct activitatea din domeniul tehnologiei informaţiei şi comunicaţiilor din cadrul direcţiilor generale regionale ale finanţelor publice.
	
	NEMODIFICAT 
	

	
	(2) Întocmirea fişelor de post, stabilirea indicatorilor de performanţă, precum şi evaluarea activităţilor personalului cu atribuţii în domeniul tehnologiei informaţiei şi comunicaţiilor din cadrul direcţiilor generale regionale ale finanţelor publice se realizează pe baza unei metodologii unitare, elaborată cu respectarea cadrului normativ în vigoare, aprobată prin ordin al ministrului finanţelor publice.
	
	
	

	10. 
	Art.6. - În termen de 30 de zile de la data intrării în vigoare a prezentei ordonanţe de urgenţă, Ministerul Finanţelor Publice supune spre aprobare Guvernului hotărârea de modificare a actelor normative de organizare şi funcţionare a Ministerului Finanţelor Publice şi a instituţiilor subordonate.
	
	NEMODIFICAT 
	

	11. 
	Art.7. - În bugetul Ministerului Finanţelor Publice, începând cu anul 2018, se pot cuprinde programe bugetare pentru dezvoltarea, modernizarea şi mentenanţa sistemelor informatice care deservesc instituţiile prevăzute la art. 1.
	
	NEMODIFICAT 
	

	12. 
	Art. 8. - (1) În termen de 30 de zile de la data intrării în vigoare a hotărârii Guvernului prevăzute la art. 6, Ministerul Finanţelor Publice preia de la Agenţia Naţională de Administrare Fiscală, Agenţia Naţională pentru Achiziţii Publice şi Comisia Naţională de Prognoză, pe bază de protocol de predare-preluare, numărul de posturi şi personalul, patrimoniul, arhiva şi creditele bugetare corespunzătoare activităţii preluate, în condiţiile aprobate prin hotărârea Guvernului prevăzută la art. 6, cu excepţia sumelor necesare achiziţiei echipamentelor pentru tehnologia informaţiei şi comunicaţiilor, finanţate în baza acordului de împrumut ratificat prin Legea nr. 212/2013, cu modificările ulterioare, pentru care achiziţia se va efectua şi se va reflecta în bugetul Agenţiei Naţionale de Administrare Fiscală.
	
	NEMODIFICAT 
	

	
	(2) Pentru litigiile aferente domeniului tehnologiei informaţiei şi comunicaţiilor, aflate pe rolul instanţelor judecătoreşti, indiferent de faza de judecată, Ministerul Finanţelor Publice se subrogă în toate drepturile şi obligaţiile instituţiilor prevăzute la art. 1 şi dobândeşte calitatea procesuală a acestora începând cu data intrării în vigoare a hotărârii Guvernului prevăzute la art. 6.
	
	
	

	
	(3) Prin hotărâre a Guvernului se stabilesc acţiunile, proiectele, programele şi actele juridice în care Ministerul Finanţelor Publice se subrogă în toate drepturile şi obligaţiile instituţiilor prevăzute la art. 1, decurgând din: acte normative şi administrative, contracte, convenţii, înţelegeri, protocoale, memorandumuri şi din orice alte acte care produc efecte juridice, care sunt în legătură cu activitatea din domeniul tehnologiei informaţiei şi comunicaţiilor.
	
	
	

	
	(4) Instituţiile prevăzute la art. 1 îşi desfăşoară atribuţiile în domeniul tehnologiei informaţiei şi comunicaţiilor până la data intrării în vigoare a protocoalelor prevăzute la alin. (1), dar nu mai târziu de 30 de zile de la data intrării în vigoare a hotărârii Guvernului prevăzute la art. 6.
	
	
	


3

